Evelin Ilves

**Evelin Ilves** (aastani 1993 **Evelin Int**; 1993–2004 **Evelin Int-Lambot**; sündinud 20. aprillil 1968 Tallinnas) on Eesti ettevõtja ja arst. Ta on president Toomas Hendrik Ilvese endine abikaasa (2004–2015).

## Elulugu
### Hariduskäik
*1986 Saku Keskkool
*1993 Tartu Ülikooli arstiteaduskond
* Tartu Ülikooli Avatud Ülikooli majandusteaduskond (magistriõpe; lõpetamata)
*2013 taastas Evelin Ilves oma üldarsti litsentsi (tegi uuesti arstieksami)

### Töökäik

*1993–1995 rahvusvahelise juhtimisteabe ja konsultatsioonifirma EM-International koolituskonsultant
*1994–1995 Nõmme Erahaigla Fertilitas, IVF-laboratoorium ja teenuse käivitamise avalike suhete projektijuht
*1995–1996 reklaamibüroo Kontuur Leo Burnett projektijuht
*1996–2001 Eesti Päevalehe AS, turundusdirektor ja juhatuse liige
*2001–2002 Ettevõtluse Arendamise Sihtasutus, turundus- ja mainekujundusprojekti "Eesti tuntuks!" juht (Ilvese juhtimisel töötati Eesti rahvusvaheliseks turundamiseks välja tunnuslause "Welcome to Estonia")
*2004–2005 ajakirja Life in Estonia toimetaja
*2005. aastal rentis Toomas Hendrik Ilves Viljandimaal Abja vallas Ärma talukompleksi kuni 2030. aastani välja toonase abikaasa Evelin Ilvese osaühingule Ermamaa.
*2007. aastast oli ta ettevõtjana  tegev turismiobjektil – ERMA PARK: Ärma külalistemaja, raamatukogu, konverentsikeskus; rajatud Ettevõtluse Arendamise Sihtasutuse toetusega. Äriplaani järgi oli kuni presidentuuri lõpuni külalistemajal vaid üks klient, Toomas Hendrik Ilves.
*2015. aastal lõi Evelin Ilves firma Evelini Eluköök OÜ, mille tegevusalaks oli: mujal liigitamata tervishoiualad.
*2016. aasta sügisel juhtis Evelin Ilves omanimelist talkshow saadet telekanalis TV3.
*2016. aastal oli ta ettevõtte Kokad OÜ reklaamnägu
*2017–2021 pidas ta kodurestorani ROOG Hiiumaal ja Tallinnas.
*2019. aastal sai Ilvesest Tartu Ülikooli arstiteaduskonna arst-resident residentuuri kohaga Põhja-Eesti regionaalhaiglas
*2023. aasta novembrist kuni 2026. aasta veebruarini töötas ta töötervishoiuarstina Confido meditsiinikeskuses.

## Osalemine poliitikas
Ilves kandideeris 2019. aasta Euroopa Parlamendi valimistel erakonna Erakond Eestimaa Rohelised nimekirjas, kogus 3085 häält, kuid ei osutunud valituks.

Ilves on poolehoidu avaldanud ka erakondadele Elurikkuse Erakond ja Eesti 200.

## Tunnustus
* 2007 Soome Valge Roosi Rüütelkonna suurrist
* 2007 Hispaania Kuningriigi Isabella Katoliiklase ordeni suurrist
* 2008 Madalmaade Krooni Ordeni suurrist
* 2008 Belgia Kuningriigi Krooni ordeni suurrist
* 2009 Läti Kolme Tähe I klassi orden
* 2010 Eesti Tervisedenduse Ühingu aasta tervisesõber
* 2010 Aasta keskkonnategu (toidus leiduvatele ebatervislikele lisaainetele tähelepanu juhtimise ja mahetoodangu propageerimise eest)
* 2011 Rumeenia Tähe Rahvusliku ordeni suurrist
* 2011 Rootsi Kuningriigi Põhjatähe I klassi orden
* 2012 Läti Vabariigi Tunnustuse Risti I klass
* 2012 Malta Vabariigi Aukaaslaste ordu aumärk
* 2013 Leedu Vytautas Suure ordeni suurrist
* 2013 Saksamaa Liitvabariigi Teeneteordeni Suurrist
* 2014 Poola Vabariigi Teeneteordeni Suurrist

## Raamatud
* "Kingitud maitsed = Gifts of taste". Tekst ja retseptid: Evelin Ilves; Marksteen Adamson tegi toidupilte, fotod: Evelin Ilves jt. Tallinn: Varrak, 2011. ISBN 978-9985-323-75-5.
* "Söögivahetund : koolikokkadelt kodukööki" Hele-Mai Alamaa, Evelin Ilves, Tuuli Mathisen ; kujundanud Anneli Akinde. Tallinn: Ajakirjade Kirjastus, 2014. ISBN 9789949528684
* "Leib : ilo & vägi = Bread : the beauty & the might". Evelin Ilves; tõlge inglise keelde: Juta Ristsoo; inglise keele toimetaja Toomas Hendrik Ilves. Tallinn : Varrak, 2014. ISBN 978-9985-332-23-8
* "Kirju : kirjad ja kommentaarid 2003-2015. Isikuintervjuu 2015" : (küsitles Epp Petrone) Evelin Ilves koostajad ja toimetajad: Epp Petrone, Kaja Sepp ; fotod: Evelin Ilves, Hindrek Maasik, Raigo Pajula ... jt. Tartu: Petrone Print, 2015. ISBN 978-9949-556-24-3
* "Linnu lood" Evelin Ilves; pildid Catherine Zarip. Tallinn : FD distribution, 2016. ISBN 978-9949-814-53-4

## Isiklikku
Ta oli aastatel 1993–2000 abielus Karli Lambotiga. Aastatel 2004–2015 oli ta abielus Toomas Hendrik Ilvesega. Neil on tütar Kadri Keiu (sündinud 9. jaanuaril 2003).

Evelin Ilvese hobid on rulluisutamine, lugemine, reisimine, aiandus, kokandus ja käsitöö. Evelin Ilves oli Eesti Rulluisuliidu president 2008–2014.. 

Ta oskab eesti, inglise ja vene keelt. Eesti ajalehtedes ja ajakirjades on ilmunud tema arvamusartikleid. 

Evelin Ilves kuulub korporatsiooni Filiae Patriae. 

Eesti Keskkonnaühenduste Koda (EKO) valis 2010. aasta keskkonnategijaks Evelin Ilvese, propageeris mahetoodangut ja taunis ebatervislikke toidulisandeid. 

2012. aasta juulis kandis ta Suurbritannias Doveri linnas Londoni olümpiamängude tuld. 

22. augustil 2014 ilmusid Eesti meedias pildid, millele jäädvustati tollal veel Eesti esimese leedi ülesannetes oleva Evelin Ilvese suudlemine noore mehega ühes Tallinna kohvikus. Evelin Ilves mõni aeg hiljem kirjutas oma Facebooki lehel, et palub nendelt inimestelt vabandust, kelle tundeid ta oma käitumisega oli riivanud. Mees, kellega Evelin Ilves esindusülesannete täitmise ajal suudles, oli väidetavalt Vincent Aranega. Evelin Ilves on andnud mõista, et see oli reaktsioon tema abikaasa salasuhtele Ieva Kupcega: "Mul on hea meel, et see uudis (Toomas Hendrik Ilvese kihlus Ieva Kupcega) avalikuks sai, sest see on vastus nii paljudele küsimustele, mida minult on viimase 7 kuu jooksul päevast päeva meedia ja tuttavate poolt küsitud, ent millele ma olen vastamata jätnud. Alates näiteks sellest, et: "Mis sind sinna katusele ajas?" ja lõpetades: "Miks te ikkagi lahutasite?"," kirjutas Evelin Ilves Facebookis. 

17. aprillil 2015 teatas Vabariigi Presidendi Kantselei, et paar on otsustanud abielu lahutada. Lahutus jõustus 30. aprillil 2015. 

2019. aastal läbis Evelin Ilves oma koera Schubyga rahvusvahelise teraapiakoera eksami ning on koos koeraga vastava litsentsi omanikud. 

Pärast arstiresidentuuri lõpetamist 2023. aastal käis Ilves kuuajalisel palverännakul Santiago de Compostelas.

## Viited

## Välislingid

* Evelin Ilvese ametlik koduleht
* Projektijuht Evelin Int-Lambot räägib Welcome to Estonia märgist Delfi, 26. aprill 2002
* Ene Poll. INTERVJUU: Evelin Ilves tahab parandada maailma, riigist rääkimata EPL, 31. detsember 2008
* Külli-Riin Tigasson. Evelini lugu. Kelle heaks? Kelle aeg? Kelle raha? EPL, 31. detsember 2008
* Tiina Jõgeda. Kes teevad Evelin Ilvese Eesti Ekspress, 19. veebruar 2009
* Evelin Ilves: “Minu nõustajad on mu sõbrad” Eesti Ekspress, 19. veebruar 2009
* Biograafia ESBL-is
* Evelin Ilves võitleb paksude arstide vastu www.DELFI.ee 15. aprill 2009 
* Kuidas kõik täpsemalt juhtus? Evelini afääri lugu ja pildid täispikkuses! Kroonika/Delfi, 22. august 2017
* "Nähtus nimega Evelin" – Vahur Kersna kolmetunnine portreesaade Evelin Ilvesest, ETV esmaeeter: 3. jaanuar 2019
* Evelin Ilvese isa: Kellesse küll Evelin on läinud? Miks on tast saanud selline seikleja? ohtuleht.ee, 20. aprill 2019.
*Evelin Ilves: lahutuse järel lükati presidendiproua tänavale, nagu olnuks abielu purunemine vaid minu süü. eestinaine.delfi.ee, 19. detsember 2021.
*Evelin Ilves: palverännakul tõmbasin joone alla ühele eluetapile. menu.err.ee, 5. november 2023.